เปลี่ยนม้ากลางศึกโหงวเฮ้งหุ้น
ยังมีเม่าเจ้าหาญฮึก ชอบเปลี่ยนม้ากลางศึกพิลึกพิลั่น
23 ธ.ค. 2558

ยังมีเม่าเจ้าหาญฮึก     ชอบเปลี่ยนม้ากลางศึกพิลึกพิลั่น
ขายตัวนี้ซื้อตัวโน้นไม่เว้นวัน     ใครว่าดีเข้าพลันไม่กลั่นกรอง
ต้นทุนหายกำไรหดจนหมดเกลี้ยง     การลงทุนมีความเสี่ยงจำใส่สมอง
ศึกษาให้ดีก่อนที่จะคิดลอง     จะไม่ต้องช้ำใจในภายหลัง…ฯ
 
วันนี้เป็นวันกุ้ยอิ่ว ราศีในวันนี้แจ่มใสพอควร แต่อย่าใจเร็วด่วนได้เกินไป ควรพึ่งตัวเองให้มากที่สุด และควรยึดหลักแห่ง การเผชิญต่อความจริง แก้ไขสิ่งบกพร่องเสียก็จะสมความปรารถนา เมื่อมีดีเด่นก็ย่อมมีศัตรูเป็นเงาตามตัว ป้องกันการเสียทรัพย์ การงานอาจมีอุปสรรค จงอย่าใจร้อน ทุกอย่างหวังผลในภายข้างหน้า
สำหรับหุ้นแนะนำให้ซื้อ คือ MFEC  หรือ PCA
หุ้นที่ไม่แนะนำลงทุนช่วงนี้ คือ IT หรือ EGCO
 
 
คติวันนี้ เริ่มต้นดีแล้ว ลงท้ายก็ต้องดีด้วย